बीएड की संयुक्त प्रवेश परीक्षा के राज्य समन्वयक प्रो. एनके खरे का कहना है कि 15 जुलाई के बाद कोई भी कॉलेज दाखिला नहीं ले पाएगा। सुप्रीम कोर्ट द्वारा दी गई गाइड लाइन के अनुसार इस तारीख तक हर हाल में दाखिला लेना होगा। इसके बाद कोई भी दाखिला नहीं होगा। उधर ऐसे विद्यार्थी जिनका बीएड के सरकारी व सहायता प्राप्त डिग्री कॉलेज में दाखिला हुआ है, लेकिन उन्होंने अभी तक फीस नहीं जमा की है। वह भी 15 जुलाई तक अपनी फीस जमा कर सकते हैं। मालूम हो कि बीएड की अंतिम काउंसिलिंग चल रही है। बीएड की काउंसिलिंग तीन चरणों में हुई। पहले चरण में मुख्य काउंसिलिंग में 66 हजार विद्यार्थियों ने दाखिले लिए। दूसरे चरण में पूल काउंसिलिंग में 11 हजार और अब तीसरे व अंतिम चरण में सीधे दाखिला 46 हजार विद्यार्थियों ने अभी तक लिया है।